قوزیی قیبریس تورک جمهوریتینده کئچیریله‌جک پارلامنت سئچیم لری ایله گونئی قیبریس روم ایجماسیندا کئچیریله‌جک پرزیدنت سئچیمی آدادا 2018-جی ایلین ان اؤنملی گوندم ماده‌سی‌دیر.
قوزیی قیبریس تورک جمهوریتینده ژانویه‌نین 7-ده نؤبه دن کنار پارلامنت سئچیمی کئچیریله‌جک.
یوخلاما‌لار باش ناظیر حسین اؤزگورگون رهبرلیگین‌دکی حاکمیت پارتیسی میللی بیرلیک پارتیسی‌نین سئچیمده غلبه قازاناجاغینی گؤستریر.
دیگر طرف‌دن سئچیم یاریشیندا پرزیدنت سئچیمینده 20 فایز سس آلان سابیق موزاکیرچی قدرت اؤزرسایین دا داخیل اولماسی ایله سئچیم قوطوسون‌دان یئنه بیر کوالیسیون حکومتی‌نین قورولاجاغینا دایر فیکیری اوستونلوک قازانیر.
گونئی قیبریس روم طرفینده ایسه ژانویه نین 28-ده پرزیدنت سئچیمی‌نین ایلک تورو کئچیریله‌جک.
سئچیملرده سون 5 ایلدیر موذاکیره‌لری آپاران محافظه کارلارین و لیبرا‌لارین تشکیل ائتدیگی دموکراتیک سفربرلیک پارتیسی‌نین نامیزدی نیکوس آناستاسیادیس ایله حل یولون‌دان طرف اولان کمونیست آکل پارتیسی‌نین دستکلدیگی ایستاوروس مالاس و دموکرات پارتی‌نین نامیزدی نیکولاس پاپادوپولوس اؤن پلاندا‌دیر.
